钦定古今图书集成/明伦汇编/氏族典/第078卷 > 吴居厚
## 钦定古今图书集成/明伦汇编/氏族典/第078卷 > 吴居厚

按《宋史吴居厚传》：“居厚，字敦老，洪州人。第嘉祐进士，
熙宁初，为武安节度推官。奉行新法，尽力计劳，得大
理丞，转补司农属。元丰间，提举河北常平，为京东转
运判官，升副使。天子方兴盐铁，居厚精心计，擢天章
阁待制、都转运使。元祐治其罪，责成州团练副使，安
置黄州。章惇用事，起为江淮发运使，召拜户部侍郎”、
尚书，以龙图阁学士知开封府，为永泰陵桥道顿递
使。坐积雨留滞，罢知和州。崇宁初，复尹开封，拜尚书
右丞，进中书门下侍郎。以老避位，为资政殿学士、东
太一宫使。出为亳州、洪州，徙太原道都门留使、佑神
观。复还政府，迁知枢密院。政和三年，以武宁军节度
使知洪州，卒，赠开封府仪同三司。居厚在政地久，以
周谨自媚，无赫显恶，惟一时聚敛，推为称首。